Учесници друштвеног дијалога „Бескућништво: мапирање и први кораци ка друштвеној укључености“, који је организовало Министарство за људска и мањинска права и друштвени дијалог у сарадњи са организацијама цивилног друштва Иницијатива за економска права А11, Адвентистичко развојни и хуманитарни рад АДРА, Каритас Србија, Центар за интеграцију младих и Излазак, а који је одржан на Међународни дан људске солидарности, 20. децембра 2022. године, уз поруку **Солидарност, хуманост и достојанство за сваког човека,** постигли су

**САГЛАСНОСТ О ПОСТУПАЊИМА**

1. Министарство за људска и мањинска права и друштвени дијалог ће радити на прикупљању података о мерама и активностима у погледу решавања ситуације бескућништва и остваривања права лица у ситуацији бескућништва на нивоу јединица локалне самоуправе;
2. Министарство за људска и мањинска права и друштвени дијалог и заинтересовани учесници друштвеног дијалога ће формирати радни тим који ће припремити извештај о питањима која су била предмет овог друштвеног дијалога и презентоваће га на следећем друштвеном дијалогу посвећеном теми бескућништва;
3. Министарство за људска и мањинска права и друштвени дијалог ће предложити одржавање тематске седнице Савета за праћење примене препорука УН за људска права, која ће бити посвећена бескућништву;
4. Министарство за људска и мањинска права и друштвени дијалог ће организовати следећи друштвени дијалог на тему бескућништва 20. фебруара 2023. године на Међународни дан социјалне правде, а ужа тема друштвеног дијалога биће накнадно одређена у консултацијама са осталим учесницима друштвеног дијалога.
5. Министарство за људска и мањинска права и друштвени дијалог ће, у оквиру обележавања Међународног дана борбе против дечијег рада, 12. јуна 2023. године, организовати посебан друштвени дијалог посвећен деци у уличној ситуацији.

Београд, 20.12.2022. године МИНИСТАРСТВО ЗА ЉУДСКА И МАЊИНСКА ПРАВА

И ДРУШТВЕНИ ДИЈАЛОГ